Πορτογαλικός Οίκος της Βουργουνδίας

Ο Πορτογαλικός Οίκος της Βουργουνδίας (πορτογαλικά: Dinastia Portuguesa de Borgonha), γνωστός ως Αλφοσινή Δυναστεία, ήταν ένας πλάγιος κλάδος του Οίκου της Βουργουνδίας. Ιδρυτής του ήταν ο Ερρίκος κόμης της Πορτογαλίας, εγγονός του Ροβέρτου Α΄ δούκα της Βουργουνδίας.

Ιστορικά στοχεία
Ο νεαρός Ερρίκος, έχοντας -ως τέταρτος γιος- λίγες πιθανότητες να κληρονομήσει γη ή τίτλους στην πατρίδα του την Βουργουνδία, θα προσχωρήσει στην Ανάκτηση της Ιβηρικής Χερσονήσου, κατά τα τέλη του 11ου αιώνα. Μετά την κατάκτηση μέρους της Γαλικίας και της βόρειας Πορτογαλίας για λογαριασμό τού Αλφόνσου ΣΤ΄ του Λεόν, νυμφεύτηκε τη νόθη κόρη τού Αλφόνσου ΣΤ΄, την Θηρεσία και του δόθηκε η Κομητεία της Πορτογαλίας ως φέουδο εντός του Βασιλείου του Λεόν. Ο γιος του Αλφόνσος Ερρίκος έγινε Βασιλιάς της Πορτογαλίας ως Αλφόνσος Α΄, όταν νίκησε τη μητέρα του στη Μάχη του Σάο Μαμέντε το 1128. Αρκετά χρόνια μετά, το 1179, ο Πάπας Αλέξανδρος Γ΄ αναγνώρισε την Πορτογαλία ως ανεξάρτητο κράτος.António Henrique R. de Oliveira Marques, History of Portugal: From Lusitania to Empire, (Columbia University Press, 1972), 43.

Οι βασιλείς που διαδέχτηκαν τον Αλφόνσο Α΄ συνέχισαν την Ανάκτηση της Ιβηρικής Χερσονήσου από τους Μουσουλμάνους. Ο δισεγγονός του Αλφόνσος Γ΄ κατέκτησε την περιοχή Αλγκάρβε και υιοθέτησε τον τίτλο του «Βασιλιά της Πορτογαλίας και του Αλγκάρβε».http://capeiaarraiana.pt/tag/alcanices/ Τα σύνορα της Πορτογαλίας καθορίστηκαν στην συνθήκη του Αλκανίκες (1297) μεταξύ του βασιλιά Ντενίς, γιου του Αλφόνσου Γ΄ και τού Φερδινάνδου Δ΄ της Καστίλης.http://www.britannica.com/EBchecked/topic/13218/Treaty-of-Alcanices

Δισεγγονός τού Διονυσίου ήταν ο Φερδινάνδος Α΄, τελευταίος άρρην τού Οίκου του. Το 1383 η κόρη του Βεατρίκη πριγκίπισσα της Πορτογαλίας και διάδοχος του θρόνου, παντρεύτηκε τον Ιωάννη Α΄ των Τραστάμαρα της Καστίλης.https://books.google.gr/books?id=x3BzmTdQLioC&pg=PA52&lpg=PA52&dq=1383+Beatrice++John+I+of+Castile&source=bl&ots=U5eXqysCYm&sig=WGz2BGHuA4OrZ3sKLBC00XsBzpU&hl=el&sa=X&ei=L2wnVfH2E-Ks7Aaa-4DYDQ&ved=0CDgQ6AEwAw#v=onepage&q=1383%20Beatrice%20%20John%20I%20of%20Castile&f=false Όταν ο πατέρας της Φερδινάνδος Α΄ απεβίωσε, το βασίλειο εισήλθε σε μια περίοδο αναρχίας, γνωστή ως Πορτογαλική κρίση των ετών 1383-1385, κατά την οποία η χώρα κινδύνευσε με πιθανή προσάρτηση από το Στέμμα της Καστίλης. Μετά τη νίκη των Πορτογάλων στη Μάχη της Αλζουμπαρότα, ξεκίνησε μια νέα δυναστεία από τον νόθο αδελφό τού Φερδινάνδου Α΄, τον Ιωάννη Α΄ μεγάλο Διδάσκαλο του Τάγματος Αβίς, η οποία έμεινε γνωστή ως Οίκος του Αβίς.https://books.google.gr/books?id=t-GSAwAAQBAJ&pg=PA195&lpg=PA195&dq=1383+Beatrice++John+I+of+Castile+Aljubarrota+1385&source=bl&ots=CErsbkTLvY&sig=V2p5y_LNVNrgegqur4oQza-1JwA&hl=el&sa=X&ei=Km0nVaq9GoHN7QaQsoDYAw&ved=0CDYQ6AEwAw#v=onepage&q=1383%20Beatrice%20%20John%20I%20of%20Castile%20Aljubarrota%201385&f=false

Βουργούνδιοι Κόμητες της Πορτογαλίας
 Ερρίκος Α΄ (1093–1112)
 Αλφόνσος Α΄ (1112–1139)

Βουργούνδιοι Βασιλείς της Πορτογαλίας
 Αλφόνσος Α΄ (1139–1185)
 Σάντσο Α΄ (1185–1211)
 Αλφόνσος Β΄ (1211–1223)
 Σάντσο Β΄ (1223–1248)
 Αλφόνσος Γ΄ (1248–1279)
 Ντενίς (1279–1325)
 Αλφόνσος Δ΄ (1325–1357)
 Πέτρος Α΄ (1357–1367)
 Φερδινάνδος Α΄ (1367–1383)

Γενεαλογία Καπετιδών-Βουργουνδίας-Πορτογαλίας (11ος - 15ος αι.)

Εξωτερικοί σύνδεσμοι
Πορτογάλοι μονάρχες της Βουργουνδίας

Παραπομπές

Κατηγορία:Βασιλικές οικογένειες